

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. február 13-i rendes ülésére**

**Napirend tárgya:**

**Csibe Bölcsi Nonprofit Kft. ellátási térítési díj emelése**

**A napirendet tárgyaló ülés dátuma**: **2023. 02.13.**

**A napirendet tárgyaló ülés:** **Szociális Bizottság**, **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: ---

**3.Költségkihatások és egyéb szükséges feltételeket, illetve megteremtésük javasolt forrásai:**

**----**

**4. Tényállás bemutatása:**

A Csibe Bölcsi Nonprofit Kft. képviselője kérelemmel fordult az önkormányzathoz, hogy a Telki Község Önkormányzata és a Csibe Bölcsi Nonprofit Kft. között 2018.09.01. napján aláírt ellátási szerződésben rögzített egy bölcsődei férőhelyre vonatkozó önkormányzati támogatás összegét az önkormányzat emelje meg.

A kérelmükben a megemelkedett rezsiköltségekre, illetve a bölcsődei dolgozók kiegészítő bértámogatásának bizonytalan finanszírozására hivatkoztak. A megemelkedett rezsiköltségek okán 10.000.- Ft összegű többlet, míg a bértámogatásának elmaradása okán további 20.000.- Ft összegű emelés jóváhagyását kérik a képviselő-testülettől.

A 10 fő támogatott férőhely esetén a többlet támogatás mértéke 10x10.000.- Ft/hó, illetve 10x30.000.- Ft/hó lenne.

Telki, 2023. február 9.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2023 ( II. .) számú önkormányzati határozat**

**Csibe Bölcsi Nonprofit Kft. ellátási térítési díj emelése**

Telki község Önkormányzat képviselő-testülete úgy határozott, hogy a Csibe Bölcsi Nonprofit Kft. kérelmét részben támogatja. Az ellátási szerződésben meghatározott egy gyermekre jutó szolgáltatási ellenérték összegét 97.000.- Ft/fő/hó összegben határozza meg.

Határidő: ……….

Felelős: polgármester